Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 991/08/4406	Topoľčany, 13.7.2012
EEČ : 2-35-59-2012

U Z N E S E N I E

Trestná vec:	obvinený XXXXX  
Prečin:	Nevyplatenie mzdy a odstupného podľa § 214 odsek 1 písmeno ,2 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Topoľčany
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	trvalé bydlisko: XXXXX, 
ako štatutárny orgán - konatelia právnickej osoby, ktorá bola zamestnávateľom podnikajúcim pod obchodným menom XXXXX XXXXX so sídlom XXXXX, IČO: XXXXX, nevyplatili svojím zamestnancom, mzdu, plat alebo inú odmenu za prácu, náhradu mzdy alebo odstupné, na ktorých vyplatenie mali zamestnanci nárok, v deň ich splatnosti ku 15. kalendárnemu dňu v mesiaci za obdobie mesiacov 10/2008 až 12/2008, hoci v tento deň mali dostatok  peňažných prostriedkov na ich výplatu, čím tak spôsobili :
XXXXX, narodenému XXXXX bytom XXXXX škodu vo výške 42.508,- Sk (1.411,00 €) na nevyplatenej mzde a odstupnom za mesiac 11/2008 a 12/2008, 
XXXXX, narodenému dňa XXXXX, bytom XXXXX škodu vo výške 28.495,- Sk (945,86 €) na nevyplatenej mzde a odstupnom v plnej výške za mesiac 10/2008, 
XXXXX, narodenému dňa XXXXX bytom XXXXX škodu vo výške 41.546,- Sk (1.379,09 €) na nevyplatenej mzde a odstupnom za mesiac 11/2008, 
XXXXX, narodenému dňa XXXXX, bytom XXXXX XXXXX škodu vo výške 39.507,- Sk (1.311,39 €) na nevyplatenej mzde a odstupnom za mesiac 11/2008,
XXXXX, narodenej dňa XXXXX, bytom XXXXX škodu vo výške 19.015,- Sk (631,15 €) na nevyplatenej mzde za mesiac 12/2008,
teda obvinení celkovo spôsobili najmenej piatim svojím zamestnancom väčšiu škodu na nevyplatenej mzde a odstupnom spolu vo výške 171.071,- Sk (5.678,52 €).

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Vyšetrovateľ Odboru kriminálnej polície Okresného riaditeľstva Policajného zboru v Topoľčanoch uznesením spisová značka ORP-326/JP-TO-2008 zo dňa 10.2.2009 podľa § 199 odsek 1 Trestného poriadku začal trestné stíhanie pre prečin nevyplatenie mzdy a odstupného podľa § 214 odsek 1, odsek 2, písmeno a) Trestného zákona a následne pod  tou istou spisovou značkou uznesením zo dňa 16.10.2009 podľa § 206 odsek 1 Trestného poriadku vzniesol obvinenie XXXXX XXXXX, a  XXXXX, okrem iného pre prečin nevyplatenie mzdy a odstupného podľa § 214 odsek 1, odsek 2, písmeno a) Trestného zákona na  skutkovom základe uvedenom vo výrokovej časti tohto uznesenia.  
Podľa § 214 odsek 1 Trestného zákona  kto ako štatutárny orgán právnickej osoby alebo fyzická osoba, ktorá je zamestnávateľom, alebo ich prokurista nevyplatí svojmu zamestnancovi mzdu, plat alebo inú odmenu za prácu, náhradu mzdy alebo odstupné, na ktorých vyplatenie má zamestnanec nárok, v deň ich splatnosti, hoci v tento deň mal peňažné prostriedky na ich výplatu, ktoré nevyhnutne nepotreboval na zabezpečenie činnosti právnickej osoby alebo činnosti zamestnávateľa, ktorý je fyzickou osobou, alebo vykoná opatrenia smerujúce k zmareniu vyplatenia týchto peňažných prostriedkov, potrestá sa odňatím slobody až na tri roky.
Podľa § 214 ods. 2 písm. a) Trestného zákona odňatím slobody na jeden rok až päť rokov sa páchateľ potrestá, ak spácha čin uvedený v odseku 1 a spôsobí ním väčšiu škodu.
	Podľa ustanovenia § 216 ods. 1 v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, 
b) nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a 
c) vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.
	Obvinený  XXXXX XXXXX sa k trestnej činnosti, ktorá mu je kladená za vinu vo svojich výpovediach doznal v celom rozsahu a súčasne aj prostredníctvom svojho obhajcu vyjadril po riadnom procesnom poučení súhlas s tým, aby bolo trestné stíhanie proti nemu podmienečne zastavené. Škodu, ktorú spôsobili so spoluobvineným XXXXX Nielsenom poškodeným zamestnancom spolu vo výške 171.071,- Sk (5.678,52 €) spoločne po vzájomnej dohode prostredníctvom svojich obhajcov riadne zaplatili, čo písomne doložili výpismi z banky potvrdzujúcimi odoslanie peňazí na účty poškodených. Prevzatie peňazí a tým uhradenie celej dlžnej sumy potvrdili telefonicky vyšetrovateľovi aj poškodení XXXXX, XXXXX, XXXXX, XXXXX a XXXXX. 
Zo správ k osobe obvineného, nachádzajúcich sa vo vyšetrovacom spise vyplýva, že obvinený sa  v evidencii priestupkov Obvodného úradu v Topoľčanoch, Odboru všeobecnej vnútornej správy nenachádza, v  súčasnej dobe okrem tejto trestnej veci nie je trestne stíhaný. Z odpisu registra trestov vyplýva, že obvinený nebol na území Slovenskej republiky v minulosti súdne trestaný.
Na základe vyššie uvedeného je nesporné, že v predmetnej trestnej veci sú v prípade obvineného   XXXXX splnené zákonné predpoklady k postupu podľa § 216 ods. 1 Tr. por. a vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.
Súčasne podľa § 216 ods. 2 Tr. por. bola obvinenému   XXXXX určená skúšobná doba v trvaní 12  mesiacov, počas ktorej je povinný viesť riadny život, nedopustiť sa žiadneho protiprávneho konania, pretože v opačnom prípade zákon umožňuje i v rámci plynutia skúšobnej doby rozhodnúť o tom, že sa v trestnom stíhaní pokračuje.
Vzhľadom na všetky uvedené skutočnosti mám za to, že bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Silvia Fráterová
prokurátorka